Last saved by: Šmrholová Ingrid

OKRESNÁ PROKURATÚRA LEVICE 
Šafárikova 7, 934 01 Levice 1

Číslo: 1 Pv 384/14/4402-6	Levice 03.11.2016 
EEČ: 2-31-89-2016
U Z N E S E N I E
Trestná vec:	obv. XXXXX
Trestný čin:	prečin: pytliactvo podľa § 310 odsek 1 Trestného zákona
Rozhodol: 	prokurátorka Okresnej prokuratúry Levice
Podľa § 217 odsek 1 Trestného poriadku vyslovujem, že obvinený:
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, Slovensko
väzba: nie
ktorý je trestne stíhaný pre trestný čin:
-	prečin: pytliactvo podľa § 310 odsek 1 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
sa v skúšobnej dobe, určenej uznesením prokurátora Okresnej prokuratúry XXXXX zo dňa 25.6.2014, spisová značka 1 Pv 384/14/4402, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
ako držiteľ platného povolenia na rybolov č. 33651/K-zväzové/2014 a platného rybárskeho lístka č. 125/2014, dňa 23. 05. 2014 v čase o 07.35 h v katastrálnom území obce Tlmače na úseku rieky Hron medzi železničným mostom Tlmače 
a priehradným telesom Veľké Kozmálovce, ktorý ako revír č. 2-4920-1-1 Vodná nádrž Veľké Kozmálovce, obhospodaruje Slovenský rybársky zväz, Mestská organizácia XXXXX, pomocou udice zn. XXXXX s namontovaným navijakom zn. Esox EQS30 a udice zn. Perfect s namontovaným navijakom zn. Perfect lovil ryby v čase ich ochrany z dôvodu hájenia, nakoľko podľa § 11 odsek 3 Zákona 
č. 139/2002 Z. z. o rybárstve v znení neskorších predpisov je na danom mieste zakázaný lov všetkých rýb od15. marca do 31. mája.
Uznesením prokurátora Okresnej prokuratúry XXXXX zo dňa 25.6.2014, spisová značka 1 Pv 384/14/4402, bola určená skúšobná doba pre jednotlivých obvinených nasledovne:
	XXXXX, dátum narodenia: XXXXX
12 mesiacov
Odôvodnenie:
XXXXX prokuratúry XXXXX uznesením sp. zn. 1 Pv 384/14 zo dňa 25. 06. 2014 podľa § 216 odsek 1 Trestného poriadku podmienečne zastavil trestné stíhanie obvineného Ing. M. XXXXX, PhD., stíhaného za prečin pytliactva podľa 
§ 310 odsek 1 Trestného zákona.
Podľa § 216 odsek 2 Trestného poriadku, obvinenému určil skúšobnú dobu v trvaní 12 (dvanásť) mesiacov, ktorá začala plynúť od právoplatnosti uznesenia o podmienečnom zastavení trestného stíhania, t. j. od 08. 07. 2014 a uplynula dňa 08. 07. 2015. Po jej uplynutí boli na obvineného vyžiadané aktuálne správy, charakteristiky a odpis registra trestov.  
Z jednotlivých správ, ako aj z registra trestov vyplynulo, že obvinený Ing. M. XXXXX, PhD. v súčasnosti nie je trestne stíhaný, v priebehu skúšobnej doby viedol riadny život, nedopustil sa priestupku a nebol odsúdený za trestný čin.
Na základe uvedených skutočností možno konštatovať, že obvinený Ing. M. XXXXX, PhD. viedol v skúšobnej dobe podmienečného zastavenia trestného stíhania riadny život.

	Podľa § 217 odsek 1 Trestného poriadku ak obvinený v priebehu skúšobnej doby viedol  riadny  život,  splnil  povinnosť  nahradiť  spôsobenú  škodu  a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 
	S poukazom na vyššie uvedené skutočnosti, z ktorých vyplýva, že obvinený Ing. M. XXXXX, PhD., splnil zákonné podmienky osvedčenia sa v skúšobnej dobe v zmysle ustanovenia § 217 odsek 1 Trestného poriadku, rozhodla som tak, ako je to uvedené vo výroku tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Ingrid Šmrholová
prokurátorka